ضیاء مودی

ضیاء مودی (پیدائش: 19 جولائی، 1956ء) ایک بھارتی قانونی مشیر ہے۔ انہیں تجارتی تاسیسات کے انضمام اور حصول، سیکیوریٹیز قانون، نجی حصے داری اور پروجیکٹ کے مالیات پر سند کا درجہ حاصل ہے۔ وہ ایک پارسی خاندان میں سولی سہراب جی کے گھر پیدا ہوئی ہیں۔ وہ بہائیت کی ایک فعال رکن ہیں۔

سوانح 

مودی کی ابتدائی تعلیم ایلفینسٹون کالج، ممبئی میں ہوئی۔ انہوں نے سیلوین کالج، کیمبرج میں قانون کی پڑھائی کی۔ آگے انہوں نے قانون میں ماسٹرز کی ڈگری ہارورڈ لا اسکول سے 1979ء میں حاصل کی۔ وہ نیو یارک ریاستی بار امتحان کامیاب کر چکی ہیں اور اُس ریاست میں اٹارنی کے طور پر اہل ہیں۔ وہ بیکر اینڈ میک کینزی کے یہاں 5 سال کام کر چکی ہیں، تاہم شوہر کی درخواست پر بھارت لوٹ آئی ہیں۔

ممبئی میں اپنا پیشہ ورانہ کام انہوں نے 1984ء میں شروع کیا، جب اس نے دو فرموں کا انضمام کرکے اے زیڈ پی اینڈ پارٹنرز کو تشکیل کیا،  جو بھارت میں سب سے بڑی لا فرموں میں سے ایک ہے اور جہاں وہ مینیجنگ پارٹنر ہیں۔ اس فرم میں مودی کا 40 فی صد قانونی عملہ کام کرتا ہے۔ اس کے علاوہ وہ سیکیوریٹیز اینڈ ایکسچینج بورڈ آف انڈیا کی میوچوئل فنڈز پر مجلس قائمہ کی رکن ہیں اور فیڈریشن آف انڈین چیمبرز آف کامرس اینڈ انڈسٹری کی سرمایہ بازار کمیٹی کی بھی رکن ہیں۔

مذہبی رجحانات 
ایک پارسی گھرانے سے آنے کے باوجود مودی بہائی فرقے کی ایک سرگرم رکن ہیں۔

اسکولی تعلیم سے دلچسپی 
مودی نیو ایرا ہائی اسکول کے بورڈ کی رکن بھی ہے۔

ازدواجی زندگی 
مودی تین بیٹیوں کی ماں ہے اور تجارتی دنیا میں ایک سرکردہ شخصیت جے دیو مودی کی زوجیت میں ہیں۔ وہ ممبئی، بھارت میں رہتی ہیں۔

کامیابیاں 
بزنس ٹوڈے نے مودی کو بھارت کی 25 سب سے طاقتور خواتین کی فہرست میں 2011ء سے شامل کیا۔ انہیں فائنانشیل ایکسپریس کی جانب سے سال کی سب سے زیادہ معلومات گیرندہ پیشہ ور (Knowledge Professional of the Year Award) اعزاز سے نوازا۔
دی اکنامک ٹائمز نے انہیں بھارت کی 100 سب سے طاقتور چیف ایگزیکیٹیو آفیسرز میں سے ایک کا اعزاز سے 2004ء اور 2006ء میں نوازا۔

حوالہ جات 

1956ء کی پیدائشیں
اکیسویں صدی کی بھارتی خواتین کاروباری شخصیات
اکیسویں صدی کی بھارتی کاروباری شخصیات
اکیسویں صدی کی بہائی شخصیات
بقید حیات شخصیات
بیسویں صدی کی بھارتی خواتین کاروباری شخصیات
بیسویں صدی کی بھارتی کاروباری شخصیات
بیسویں صدی کی خواتین وکلاء
بیسویں صدی کے بھارتی قانون دان
کاروبار میں بھارتی خواتین
ممبئی کی پارسی شخصیات
ممبئی کی کاروباری شخصیات
ممبئی کے اسکالر
مہاراشٹر کی خواتین کاروباری شخصیات
ہارورڈ لا اسکول کے فضلا
ہندوستانی بہائی شخصیات